Ո Ր Ո Շ ՈՒ Մ

Կատարողական վարույթը կասեցնելու մասին

08.10. 2020թ. ք. Մասիս

Հարկադիր կատարումն ապահովող ծառայության Արարատի և Վայոց Ձորի մարզային բաժնի հարկադիր կատարող, արդարադատության լեյտենանտ Արտյոմ Մարկարյանս՝ ուսումնասիրելով 12. օգոստոս 2019թ. վերսկսված թիվ 03560636 կատարողական վարույթի նյութերը.

Պ Ա Ր Զ Ե Ց Ի

ՀՀ Արարատի և Վայոց Ձորի մարզերի առաջին ատյանի ընդհանուր իրավասության դատարանի կողմից 28.08.2017թ.-ին տրված թիվ ԱՎԴ2/1296/02/16 կատարողական թերթի հիման վրա Հարկադիր կատարումն ապահովող ծառայության Արարատի և Վայոց Ձորի մարզային բաժնում հարուցված թիվ 03560636 կատարողական վարույթի համաձայն.

Պետք է՝Սարգիս Անդրասյանից հօգուտ Արթուր Սմբաթյանի բռնագանձել 3.120.000 ՀՀ դրամ և 01.06.2015թ.-ից սկսած մինչև պարտավորույան դադարման օրը 3.120.000 ՀՀ դրամի նկատմամբ հաշվարկել ՀՀ քաղաքացիական օրենսգրքի 411-րդ հոդվածով սահմանված տոկոսներ և այն բռնագանձել հօգուտ Արթուր Սմբաթյանի:

Սարգիս Անդրասյանից հօգուտ Արթուր Սմբաթյանի բռնագանձել 62.400 ՀՀ դրամ՝որպես նախապես վճարվաճ պետական տուրքի գումար:

ՀՀ Արարատի և Վայոց Ձորի մարզերի առաջին ատյանի ընդհանուր իրավասության դատարանի կողմից տրված թիվ ԱՎԴ2/0300/02/18 կատարողական թերթի համաձայն

Պետք է՝ հրապարակային սակարկություններով վաճառել ՀՀ Արարատի մարզի,Այնթապ համայնքի 20-րդ փ.,7-րդ նրբ.,թիվ 15 հասցեում գտնվող 03-012-110-007 կադաստրային համարով անշարժ գույքը և վաճառքից առաջացած գումարը բաշխել ընդհանուր համատեղ սեփականության մասնակիցներ Սարգիս Անդրասյանի, Արեգ Անդրեասյանի, Էլնորա Անդրեասյանի, Աշխեն Անդրեասյանի, Նաիրա Անդրեասյանի, Գայանե Անդրեասյանի միջև յուրաքանչյուրին իր բաժնին համապատասխան:

ՀՀ Արարատի և Վայոց Ձորի Մարզերի ընդհանուր իրավասության դատարանի թիվ ԱՎԴ2/1296/02/16 վճռով բռնագանձման ենթակա գումարի բռնագանձումը տարածել Սարգիս Անդրասյանի բաշխված գումարի վրա:

Արեգ Անդրեասյանի /մահացած 02.12.2013թ.-ին/բաժնեմասին հաշվարկվող գումարը թողնել Հարկադիր կատարումն ապահովող ծառայության դեպոզիդ հաշվում՝ մինչև նրա ժառանգության ձևակերպումը;

Սարգիս Անդրասյանից հօգուտ Արթուր Սմբաթյանի բռնագանձել 4.000 ՀՀ դրամ,որպես նախապես վճարված պետական տուրքի գումար:

Արարատի և Վայոց Ձորի մարզերի ընդհանուր իրավասության դատարանի կողմից տրված թիվ ԱՎԴ2/0517/02/16 կատարողական թերթի հիման վրա Հարկադիր կատարումն ապահովող ծառայությունում հարուցված թիվ 03959333 կատարողական վարույթի համաձայն պետք է՝Սարգիս Անդրասյանից հօգուտ Լիլիթ Իսրայելյանի բռնագանձել 8.002.500 ՀՀ դրամ և տոկոսները:

Կատարողական գործողությունների ընթացքում պարտապանի անվամբ հայտնաբերվել է մեկ միավոր անշարժ գույք, որը չի բավարարում կատարողական թերթի պահանջները կատարելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով 28.1 և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 12. օգոստոս 2019թ. վերսկսված թիվ 03560636 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից երկամսյա ժամկետում:

«Դատական ակտերի հարկադիր կատարման մասին» ՀՀ օրենքի 28 հոդվածի 5-րդ մասի համաձայն հարկադիր կատարողի որոշման բողոքարկումը չի կասեցնում կատարողական գործողությունները, բացառությամբ օրենքով սահմանված դեպքերի։

ՀԱՐԿԱԴԻՐ ԿԱՏԱՐՈՂ` Ա. ՄԱՐԿԱՐՅԱՆ